ქართული მანეთი

ქართული მანეთი — საქართველოს დემოკრატიული რესპუბლიკის (1919-1921 წლებში,  და საბჭოთა სოციალისტური რესპუბლიკის (1921-1923 წლებში) ფულის ერთეული. ქართულმა მანეთმა ჩაანაცვლა პირველი ამიერკავკასიური რუბლი და იგი შედგებოდა 100 კაპიკისგან. მას შემდეგ, რაც საქართველო ამიერკავკასიის სოციალისტურ ფედერაციულ საბჭოთა რესპუბლიკის შემადგენლობაში შევიდა, ქართული მანეთი მეორე სამხრეთკავკასიურმა რუბლმა შეცვალა. გამოდიოდა მხოლოდ ქაღალდის ფულის სახით, მინიმუმ 50 კაპიკიანი და მაქსიმუმ 5000 მანეთიანი კუპიურები. 

წინაისტორია
1918 წლის მაისიდან 1919 წლის ივლისამდე შენარჩუნებული იყო ამიერკავკასიის ფინანსური ერთობა. ამიერკავკასიის კომისარიატის ბონს გარდამავალი ფუნქცია უნდა შეესრულებინა ქართული, სომხური და აზერბაიჯანული ეროვნული ვალუტის შემოღებამდე. ეს პროცესი სამივე ქვეყნის ფინანსურ სუვერენიტატს ზღუდავდა, ამიტომ აუცილებელი გახდა დამოუკიდებელი საფინანსო სისტემის შექმნა. საქართველოს დემოკრატიული რესპუბლიკის ხელისუფლებაში ქართული ფულის მომხრეთა რიცხვი იზრდებოდა. საქართველოს დემოკრატიული რესპუბლიკის მთავრობის ფორმირების შემდეგ ეს საკითხი სწრაფად გადაწყდა. ფინანსთან და ვაჭრობა-მრეწველობის მინისტრის პოსტზე ქართველი ეკონომისტი კონსტანტინე კანდელაკი დაინიშნა.

1919 წლის 31 დეკემბერს საქართველოს დემოკრატიული რესპუბლიკის დამფუძნებელმა კრებამ მიიღო „კანონი სახელმწიფო ბანკის დაარსების შესახებ“, რითაც ქვეყანაში საბანკო სისტემის მარეგულირებელი და ეროვნული ფულად-საკრედიტო პოლიტიკის განმახორციელებელი ორგანოს კანონიერ ფუნქციონირებას ჩაეყარა საფუძველი.

1919 წლის 11 ივლისს, საქართველოს დემოკრატიული რესპუბლიკის დამფუძნებელმა კრებამ საქართველოს რესპუბლიკის ბონების გამოცემის დეკრეტი მიიღო. იმავე წელს გამოვიდა შემდეგი ნომინალის მქონე ბონის კუპიურები: 50 კაპეიკიანი, აგრეთვე, 1,3, 5. 10, 5, 100 და 500 მანეთიანები, ხოლო 1921 წელს - 5000 მანეთიანები, რომელთა ავტორებიც იყვნენ მხატვრები: იოსებ შარლემანი, ჰენრიხ ჰრინევსკი და დიმიტრი შევარდნაძე.

ბონებზე დატანილია სამენოვანი (ქართული, რუსული, ფრანგული) წარწერები. აგრეთვე დატანილია მთავრობის თავმჯდომარის - ნოე ჟორდანიასა და ფინანსთა და ვაჭრობა-მრეწველობის მინისტრის - კონსტანტინე კანდელაკის ფაქსიმილეები ქართულ ენაზე.ქართული ფულის თავგადასავალი

საქართველოს დემოკრატიული რესპუბლიკის ბანკნოტები
 ღირებულება ძირითადი ფერი წინაპირი უკანა მხარე1919 წლის სახაზინო ვალდებულებები  25 მანეთინაცრისფერი, ყავისფერი129px129px 100 მანეთინაცრისფერი129px129px 500 მანეთინაცრისფერი, ცისფერი129px129px 1000 მანეთინაცრისფერი, მეწამული129px129px 5000 მანეთინაცრისფერი129px129px1919 წლის გამოშვება 50 კაპიკიყვითელი, ლურჯი129px129px 1 მანეთიწითელი, ყავისფერი129px129px 3 მანეთიმწვანე129px129px 5 მანეთივარდისფერი, ყავისფერი129px129px 10 მანეთიწითელი, მეწამული129px129px 50 მანეთიმეწამული129px129px 100 მანეთიმწვანე129px129px 500 მანეთივარდისფერი, ლურჯი129px129px1921 წლის გამოშვება 1000 მანეთიყვითელი, ცისფერი129px129px 5000 მანეთიმეწამული129px129px

საქართველოს საბჭოთა სოციალისტური რესპუბლიკის ბანკნოტები
1922 წლის 7 დეკემბრის დეკრეტი №14-ის საფუძველზე საქართველოს სახკომსაბჭომ დაადგინა, რომ მიმდინარე წლის 11 დეკემბრიდან დაბეჭდილიყო და მიმოქცევაში გამოსულიყო 10 000 მანეთის ღირსების ქართული ბონიგაზ. „კომუნისტი“, №284, 10 დეკემბერი, 1922 წელი.  
 ღირებულება ძირითადი ფერი წინაპირი უკანა მხარე1922 წლის გამოშვებები 10 000 მანეთიცისფერი, ვარდისფერი129px129px1922 წლის სახაზინო ვალდებულებები 100 000 მანეთინაცრისფერი, ვარდისფერი129px129px 500 000 მანეთიცისფერი, სტაფილოსფერი129px129px 1 000 000 მანეთივარდისფერი, ცისფერი129px129px 5 000 000 მანეთიყვითელი, ნაცრისფერი129px129px
</center>

მნიშვნელოვანი გამოსახულებანი
ბონის კუპიურებიდან ერთ-ერთი გამორჩეულია 500 მანეთიანი კუპიურა. მის ავერსზე აღბეჭდილია შუა საუკუნეების არქიტექტურული სტილით ნაგები პომპეზური თაღი, რომლის ქვეშ მდგარ და ჩუქურთმებით შემკულ საკარცხულში დაბრძანებულია ახალგაზრდა მანდილოსანი. მისგან მარჯვნივ ოვალური ფარის, ხოლო მარცხნივ საბრძოლო შუბის გამოსახულებაა. მკვლევარ პაატა ნაცვლიშვილის შეფასებით, შესაძლებელია ეს მანდილოსანი მხატვარს საქართველოს სიმბოლოდ ჰყავდა წარმოდგენილი. მისი მსგავსი გამოსახულება გვხვდება იმდროინდელ საფოსტო მარკების სერიაზეც.

5000 მანეთიანი კუპიურის ავერსზე გამოსახულია საქართველოს მთავრობის სასახლე (ახლანდელი მოსწავლე-ახალგაზრდობის სასახლე). მის თავზე საქართველოს იმდროინდელი სახელმწიფო დროშა ფრიალებს.

ყოველ კუპიურაზე გვხვდება საქართველოს დემოკრატიული რესპუბლიკის გერბი, აგრეთვე ჭვირნიშნები, რომელშიც ჩაგვირისტებულია - ს.დ.რ. - საქართველოს დემოკრატიული რესპუბლიკა. 1921 წლის თებერვალში, საქართველოს დემოკრატიული რესპუბლიკის მთავრობამ, თბილისის დატოვებისას თან წაიღო ჭვირნიშნიანი ქაღალდების მარაგი. შემდგომში, როდესაც საბჭოთა ხელისუფლება იძულებული იყო ერთხანს ისევ გამოეშვა საქართველოს დემოკრატიული რესპუბლიკის ბონები, იგი არაჭვირნიშნიან ქაღალდზე იბეჭდებოდა.

ლიტერატურა





სქოლიო

კატეგორია:ფულის ერთეულები საქართველოში
კატეგორია:საქართველოს დემოკრატიული რესპუბლიკა